

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO NUOMOS

2025 m. rugpjūčio 22 d. Nr. P17-71

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“ bei atsižvelgdamas į tai, kad biudžetinė įstaiga Nacionalinė švietimo agentūra pagal 2023 m. rugpjūčio 2 d. Centralizuotai valdyti perduoto administracinio nekilnojamojo turto ir kito su juo perduoto nekilnojamojo turto nuomos sutartį Nr. 23-S4-473 nuomojasi valstybės įmonės Turto banko patikėjimo teise valdomas administracinės paskirties patalpas,

n u s p r e n d ž i u išnuomoti biudžetinei įstaigai Nacionalinei švietimo agentūrai jos nuostatuose šiuo metu numatytai veiklai vykdyti valstybei nuosavybės teise priklausantį, šiuo metu valstybės įmonės Turto banko patikėjimo teise valdomą nekilnojamąjį turtą iki 2033 m. birželio 30 d:.

1. Garažą Šiauliuose, Vilniaus g. 263 (pastato unikalus numeris – 2994-8018-2022, išnuomojamos patalpos indeksas – 1-5, išnuomojamos patalpos bendras plotas – 20,22 kv. metro).

2. 0,01 dalį kito inžinerinio statinio - tvoros (unikalus numeris – 4400-6085-3909).

3. 0,01 dalį kito inžinerinio statinio - aikštelės (unikalus numeris – 4400-6086-1443).

4. 0,01 dalį kito inžinerinio statinio - aikštelės (unikalus numeris – 4400-6086-1454).

Generalinis direktorius Gintaras Makšimas

Parengė

Sandra Kauneckienė